ক্লড ই. শ্যানন পুরস্কার
ক্লড ই. শ্যানন পুরস্কার (Claude E. Shannon Award) আইইইই ইনফর্মেশন থিওরি সোসাইটি (তড়িৎ ও ইলেকট্রনীয় প্রকৌশলী প্রতিষ্ঠানের তথ্য তত্ত্ব সমাজ) কর্তৃক সৃষ্ট একটি পুরস্কার যেটি তথ্য তত্ত্ব গবেষণা ক্ষেত্রে একটানা ও গভীর অন্তর্দৃষ্টিসম্পন্ন অবদানকে সম্মান করার উদ্দেশ্যে প্রদান করা হয়ে থাকে। প্রতি শ্যানন পুরস্কার বিজয়ী পরবর্তী আইইই আন্তর্জাতিক তথ্য তত্ত্ব আলোচনাচক্রতে (সিম্পোজিয়াম) একটি বক্তৃতা ("শ্যানন বক্তৃতা") প্রদান করেন। এটি তথ্য তত্ত্ব গবেষণা ক্ষেত্রের একটি মর্যাদাবাহী পুরস্কার, যাতে গণিত, যোগাযোগ প্রকৌশল ও তাত্ত্বিক কম্পিউটার বিজ্ঞানের মিলনস্থলে অবস্থিত একটি ক্ষেত্রে কারিগতি অবদানগুলিকে গণনায় ধরা হয়। পুরস্কারটিকে মার্কিন গণিতবিদ ক্লড শ্যাননের নামে নামকরণ করা হয়েছে। শ্যানন এই পুরস্কারের প্রথম বিজয়ী ছিলেন।